Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az APEH az adózás rendjéről szóló 1990. évi XCI. törvény
Paragraph Index: 986

(2) bek.]. Az Avtv. 7. § (1) bekezdésének a) pontjában rögzített további követelmény szerint a kezelt személyes adatok felvételének tisztességesnek kell lennie: az általános szerződési feltételek használata ezt a követelményt is sértheti. A hitelintézetek részéről tapasztalható az a törekvés, hogy ügyfeleik minél több személyes adatát birtokolva csökkentsék az üzleti kockázatot. Ez esetenként egyértelműen törvénytelen adatkezeléshez vezet: széles körű gyakorlat például az, hogy betéti kártyák — vagyis hitelfelvételre nem jogosító bankkártyák — kibocsátása során kitöltendő ajánlati űrlapokon az ügyfél jövedelmi és vagyoni adatait igénylik, pedig az ügylet során a bank által viselt kockázat mértéke ezt nem indokolja. Az Ön által kifogásolt adatkezelések azonban olyan ügylethez kapcsolódnak, amely során a bank hitelt nyújt, így szélesebb adatkör kezelése is indokolt lehet.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes